CELEX: 62013TN0551
Language: el
Date: 2013-10-15 00:00:00
Title: Υπόθεση T-551/13: Προσφυγή της 15ης Οκτωβρίου 2013 — Radecki κατά ΓΕΕΑ — Vamed (AKTIVAMED)

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/36
            
         Προσφυγή της 15ης Οκτωβρίου 2013 — Radecki κατά ΓΕΕΑ — Vamed (AKTIVAMED)
   (Υπόθεση T-551/13)
   2013/C 367/64
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγων: Michael Radecki (Κολωνία, Γερμανία) (εκπρόσωποι: C. Menebröcker και V. Töbelmann, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Vamed AG (Βιέννη, Αυστρία)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 18ης Ιουλίου 2013 (υπόθεση R 365/2012-1),
            
         
               —
            
            
               να καταδικάσει το ΓΕΕΑ στα δικαστικά του έξοδα και στα έξοδα του προσφεύγοντος.
            
         
      Λόγοι και κύρια επιχειρήματα
   
   
      Αιτών την καταχώριση του κοινοτικού σήματος: ο προσφεύγων.
   
      Σήμα προς καταχώριση: Λεκτικό σήμα «AKTIVAMED», για προϊόντα και υπηρεσίες των κλάσεων 5, 11 και 44 ‒ Αίτηση καταχωρίσεως κοινοτικού σήματος υπ’ αριθ. 8 958 886.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η Vamed AG
   
      Αντιταχθέν σήμα ή σημείο: Αυστριακό εικονιστικό σήμα και διεθνές σήμα «VAMED» για προϊόντα και υπηρεσίες των κλάσεων 8, 9, 10, 11, 12, 16, 20, 21, 28, 35, 36, 37, 39, 41, 42, 43, 44 και 45.
   
      Απόφαση του τμήματος ανακοπών: απόρριψη της ανακοπής.
   
      Απόφαση του τμήματος προσφυγών: ακύρωση της αποφάσεως του τμήματος ανακοπών.
   
      Προβαλλόμενοι λόγοι: Παράβαση του άρθρου 8, παράγραφος 1, εδάφιο β', του κανονισμού 207/2009.